ALT DUVENSTEDT: Et stort antal personer er kommet alvorligt til skade, efter et tog på strækningen mellem Flensborg og Rendsburg tidligt i morges kolliderede med en lastbil. Af ukendte årsager holdt lastbilen omkring klokken 4.47 stille i en jernbaneovergang ved Alt Duvenstedt syd for Slesvig. Togføreren fik først for sent øje på lastbilen og nåede ikke at standse. Det skriver nyhedsmediet SHZ.

En person blev hårdt kvæstet, mens yderligere 24 kom til skade i varierende grad.

Det lykkedes chaufføren at forlade lastbilen, inden den blev ramt af toget.

Redningsmandskabet måtte bryde døren til togets førerhus op for at kunne befri togføreren. Han var dog ikke fastklemt.

Togtrafikken i området er indstillet på ubestemt tid.